b"\n_START_ARTICLE_\nCasa del Mol\xc3\xad (Mura)\n_START_SECTION_\nDescripci\xc3\xb3\n_START_PARAGRAPH_\n\xc3\x89s un edifici de murs realitzats en pedra tosca, sostre amb bigueria de fusta i peces de cer\xc3\xa0mica. La coberta \xc3\xa9s de teula antiga. Aquest mol\xc3\xad, com altres cases del nucli antic, t\xc3\xa9 una tina de quatre metres de profunditat, una de les m\xc3\xa9s grans que es conserven, per guardar-hi vi. El mol\xc3\xad d'oli es troba en molt bon estat de conservaci\xc3\xb3.\n_START_SECTION_\nHist\xc3\xb2ria\n_START_PARAGRAPH_\nSituat en un dels carrers m\xc3\xa9s antics del nucli urb\xc3\xa0, aquest mol\xc3\xad podria datar-se del segle XVII. Sembla que l'ajuntament t\xc3\xa9 inter\xc3\xa9s a adquirir-lo, i malgrat que el 1960 va ser restaurat, caldria fer-hi obres de conservaci\xc3\xb3 i adaptaci\xc3\xb3 per instal\xc2\xb7lar-hi un museu."